Teadusnõunik

Teadusnõunik on Eesti Vabariigi ministeeriumi töötaja, kelle peamisteks tööülesanneteks on ministeeriumi nõustamine teadus- ja arendustegevusega (TA) seotud küsimustes, rahvusvahelise ja riigisisese TA-alase koostöö planeerimine ja korraldamine, valitsemisala TA-uuringute kavade väljatöötamine ja elluviimine ning Eesti esindamine rahvusvahelistes TA-koostöö algatustes.

Teadusnõunike tööd toetatakse Euroopa Regionaalarengu Fondist rahastatavast RITA programmist (pikema nimetusega „Valdkondliku teadus- ja arendustegevuse tugevdamine“) eesmärgiga tõsta ministeeriumide võimekust TA-alastes küsimustes. 

Esimesed teadusnõunikud, kelle tööd RITA raames toetatakse, alustasid ministeeriumides tööd 2016. aasta esimeses pooles. Teadusnõunike vahel toimub tihe koostöö, mille raames räägitakse mh läbi ministeeriumide ja ministeeriumideülesed uuringute teemad, valitakse välja ja viiakse läbi ühist huvi pakkuvaid projekte ning õpitakse teiste ministeeriumide kogemustest. 

Teadusnõunikud ministeeriumides 
2021. aasta detsembri seisuga olid ministeeriumides järgmised teadusnõunikud.
 Ministeerium TeadusnõunikRiigikantseleiLaura KirssHaridus- ja teadusministeeriumTriinu SoomereKaitseministeeriumKairi TalvesKliimaministeeriumRaili Allmäe, Andro TruuverkKultuuriministeeriumViivian JõemetsMajandus- ja kommunikatsiooniministeeriumKülliki Tafel-Viia, Mikk VahtrusRahandusministeeriumReelika VahopskiSiseministeeriumKristiina Kütt, Krystiine LiivVälisministeeriumImar Koutchoukali SotsiaalministeeriumMarion Pajumets, Mari TeesaluRegionaal- ja PõllumajandusministeeriumKadri Kask, Liis Sipelgas

RITA programmist toetatakse teadusnõunike ametisse asumist esimese nelja aasta jooksul, seejärel peavad ministeeriumid ise tagama teadusnõuniku töökoha kulude katmise oma vahenditest. 

RITA programmi viib ellu Eesti Teadusagentuur.

 Välislingid 
 Teadusnõunikud ministeeriumites: RITA tegevus 3 Eesti Teadusagentuur

Kategooria:Eesti teadus